वॉट्सऐप मैसेज में रिश्तेदारों को बताया जिम्मेदार; प्रॉपर्टी को लेकर चल रहा था विवाद
West Bengal Durgapur Family Death Mystery - 4 Found Dead In House. पश्चिम बंगाल के दुर्गापुर में रविवार को एक परिवार के 4 मेंबर्स के शव मिले हैं। ये शव पश्चिमी वर्धवान जिले के दुर्गापुर टाउन में स्थित उनके घर के बेडरूम में मिले। मृतकों की पहचान
पश्चिम बंगाल के दुर्गापुर में रविवार को एक परिवार के 4 मेंबर्स के शव मिले हैं। ये शव पश्चिमी वर्धवान जिले के दुर्गापुर टाउन में स्थित उनके घर के बेडरूम में मिले। मृतकों की पहचान अमित मंडल (40), उनकी पत्नी रूपा मंडल (35), उनका बेटा निमित मंडल (10) और बेटी (2 साल) के रूप में हुई है।
अमित मंडल का शव उनके बेडरूम में पंखे से लटका मिला। वहीं बाकी तीनों के शव बेड पर पड़े हुए मिले। पुलिस ने बताया कि बेडरूम का दरवाजा अंदर से बंद था।
परिवार को जहर देकर फांसी लगाने का शक
पुलिस का शक है कि पहले अमित ने अपनी पत्नी और बच्चों को जहर दिया होगा। उसके बाद खुद फांसी लगाई होगी। अमित ने एक वॉट्सऐप मैसेज में अपनी मां के परिवार (मैटरनल फैमिली) को अपनी मौत के लिए जिम्मेदार ठहराया है। पुलिस ने घटनास्थल से उनका फोन बरामद कर लिया है।
शवों को पोस्टमॉर्टम के लिए भेज दिया गया है। पुलिस ने वॉट्सऐप मैसेज के आधार पर जांच शुरू कर दी है।
साली ने जताया हत्या होने का शक
पड़ोसियों ने बताया कि अमित का रियल एस्टेट का काम था। उसका प्रॉपर्टी को लेकर रिश्तेदारों के साथ विवाद चल रहा था। वहीं, अमित की साली सुदीप्ता घोष ने पुलिस से कहा है कि ये सुनियोजित हत्या का मामला है। उन्होंने अमित की मां और उनके मायके वालों पर हत्या में शामिल होने का आरोप लगाया है।
उन्होंने कहा कि अमित की मां अपने बेटे-बहू से ज्यादा अहमियत अपने भाईयों को देती थी। अमित के पिता कुछ साल पहले गुजर गए थे और अपने पीछे काफी संपत्ति छोड़ गए थे। अमित की मां के भाई ये संपत्ति हड़पना चाहते थे। परिवार में इसे लेकर लड़ाईयां भी होती रहती थीं।
ये खबरें भी पढ़ें...
सुरेंद्रनगर में सामूहिक आत्महत्या:नर्मदा कैनाल से माता-पिता और बेटी के शव मिले, कैनाल के पास कीटनाशक की बोतल भी मिली
गुजरात में सुरेंद्रनगर जिले की नर्मदा कैनाल से 10 मार्च को एक साथ मां-बाप और बेटी के शव मिले। इसके बाद इलाके में सनसनी फैल गई है। मामला मास सुसाइड का लग रहा है। तीनों के शव पोस्टमॉर्टम के लिए भेज दिए गए हैं। पुलिस मामले की जांच में जुटी हुई है। पूरी खबर पढ़ें...
बिहार में पूरे परिवार ने आत्महत्या कर ली:भारत में 5 साल में दोगुने हुए मामले; लोग क्यों कर रहे हैं मास सुसाइड?
9 नवंबर 2022, बिहार के नवादा में कर्ज से परेशान एक ही परिवार के 6 लोगों ने जहर खाकर आत्महत्या कर ली। इससे करीब 5 महीने पहले 5 जून को बिहार के ही समस्तीपुर में एक परिवार के 5 लोग एक साथ फंदे से लटके मिले थे। मास सुसाइड की ये दो घटना तो सिर्फ बानगी है। देश में पिछले 5 साल में मास सुसाइड के मामले में 107% तक इजाफा हुआ है। पूरी खबर पढ़ें...
आप भी पहचान सकते हैं किसी की सुसाइडल टेंडेंसी:सुसाइड की टेंडेंसी आसपास दिखे तो इसे रोकने के 6 तरीके​​​​​​​
मनुष्य का दिमाग भूलभुलैया की तरह है। आज यह देखने की कोशिश करेंगे कि कैसे हम अपने आसपास किसी ऐसे व्यक्ति को पहचान सकते हैं जिसमें सुसाइड करने की प्रवृत्ति हो कैसे हम उसे ऐसा करने से बचा सकते हैं। पूरी खबर पढ़ें...